أنا شخصيا مازال ما سمعت للخطاب الملكي باش نفهم شنو تقال علی الشواهد الجامعيه و لكن عندي ما نقول ف هاد الموضوع أي مواطن مغربي كايحلم تكون عندو شهاده عندها قيمه فسوق الشغل حيت التربيه د أغلب المغاربه هي تربيه علی خاصك تاخد الدبلوم الفلان الفلاني باش تبدی تشد كدا و كدا و تكون عندك هادي و هادي الخ، في حين أنه الشهاده العلميه هي دليل مادي علی أنك قريتي تخصص فلاني و ها الدرجه اللي وصلتي ليها ف هاد التخصص، الخلاصه هي أنه الشهاده في المغرب تساوي الصالير بالرجوع للتكوين المهني فهو كايبدی من التأهيل المهني ثم تقني ثم تقني متخصص ثم اجازه مهنيه ثم ماستر متخصص و تقد توصل حتی للدكتوراه الی توفروا شي شروط المعروف هو أنه في المؤسسات و الشركات و الادارات كانلقاو  درجات من الموظفين اللي هم الأعوان الأعوان المتخصصين الأطر الأعوان و الأعوان المتخصصين ف غالب الأحيان كايكونو أبناء التكوين المهني في حين أن الأطر هم في الأغلب أولاد الجامعات و المدارس العليا و نسبه قليله من الناس د التكوين المهني و اللي كملوا الدراسه ديالهم الخلاصه هي أنه الدوله الی بغات ترفع من قيمه التكوين المهني فوسط شعب أغلبه كايامن بالماديات ف خاصها تبدی من الان ترتقي بالوضع المادي و المهني ديال الأعوان و الأعوان المتخصصين و المساعدين التقنيين و التقنيين  ، و تحاول تقرب من الهامش الكبير اللي كاين فالرواتب مثلا بين الأعوان و الأطر منين تقول تقني فالدوله ب درهم و متصرف من الدرجه الثانيه أو مهندس دوله ب  درهم و نفس الشيء كاين فالشبه العمومي و الخصوصي ف راه من الطبيعي الانسان أيعطي قيمه للتعليم الأكاديمي اللي كايوصل للماستر د دبلوم مهندس و يضرب ف عرض الحائط التعليم و التكوين المهني حيت تبدی حياتك ب  درهم ماشي هي  أو  درهم